भारत भी अपनी जरूरत का तेल आयात ही करता है, लिहाजा कीमतें उसके नियंत्रण में नहीं थीं। तब भाजपा के प्रचारक और नेता इस बात को अच्छी तरह समझते थे, फिर भी जनता को मूर्ख बनाने और सत्ता हथियाने के लिए नारा दे दिया बहुत हुई जनता पर पेट्रोल-डीजल की मार, अबकी बार मोदी सरकार। इस पोस्टर पर तब प्रधानमंत्री उम्मीदवार नरेन्द्र मोदी की एक ऐसी तस्वीर लगी है, जिसकी मुखमुद्रा देखकर अहसास होता है कि ये शख्स सचमुच बदलाव करेगा। ऐसे कई पोस्टरों, विज्ञापनों को देखकर जनता झांसे में आ गई और फिर जो हुआ, उसके वर्णन की आवश्यकता शायद नहीं है। भाजपा सत्ता में चार साल बिता चुकी है और उसके तमाम वादे जुमले ही साबित हो रहे हैं। मोदीराज में वादों का जुमलों में बदलना भी अपने आप में एक रिकार्ड ही है।